Hlamusela swihlawulekisi swa tinxaka leto hambana ta matsalwa (xik. switlhokovetselo, tinovhele, tiatikili ta nyuziphepha, mapapila). Mhasipala wu fanele ku endla leswaku ku va na vatoloki exikarhi ka vatirhi va yona ku pfuna vatirhi lava nga dyondzangiki eku kumeni mahungu ya mhasipala. Ku toloka swi fanele ku voniwa tanihi ndlela yo seketela vuhlanganisi lebyi tsariweke. Loko mufambisi a n'wi komba nhlana, u hatle a nghenisa voko exikhwameni. Phepha ri endle vukhwaxakhwaxa, wonge hiloko ku phutsunuriwa maphepha lawaya yo ba huwa yo phutsela tihembe letintshwa. Khwaxa! Khwaxaa! Mufambisi a hatla a hundzuluka a honolela Rogers. Mahlo yakwe a ya vulavula: "Wena futhi" Voko ra ximatsi ra Rogers a ri khomiwe hi gwitsi. La katleni a ri pandza wonge a ku lo himiwa hi nyundzu. A ro we, we, we! La xikokoleni a ri omile, ngati yi hundzuke swiribyana swa ayisi emisiheni yakwe. Wonge a ri nga ta ololoka. Tintiho tona, Khudzu na lera Sasankambani, a ti lo ma, ehenhla ka nhlamulo leyi Rogers a a yi lava hi mbilu na moya. Ku khumbanyana kolokuya ku vuyise ku tshemba exifuveni xa Rogers. A swi nga si biha ngopfu. A a fanele ku tirha hi vukheta. A a nga ha lavi ku tivitanela mahlo ya mufambisi wa xikambelo. Futhi, mahlo yalawo a ya nga ha laveki ekusuhi na yena. Mpela?